Document ID: 31998R0954

ΚΑΝΟΝΙΣΜΟΣ (ΕΚ) αριθ. 954/98 ΤΗΣ ΕΠΙΤΡΟΠΗΣ της 6ης Μαΐου 1998 για τη συμπλήρωση του παραρτήματος του κανονισμού (ΕΚ) αριθ. 2301/97 για την εγγραφή ορισμένων ονομασιών στο μητρώο βεβαιώσεων ιδιοτυπίας που προβλέπεται στον κανονισμό (ΕΟΚ) αριθ. 2082/92 του Συμβουλίου περί των βεβαιώσεων ιδιοτυπίας των γεωργικών προϊόντων και των τροφίμων (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2082/92 του Συμβουλίου, της 14ης Ιουλίου 1992, για τις βεβαιώσεις ιδιοτυπίας των γεωργικών προϊόντων και των τροφίμων (1), και ιδίως το άρθρο 9 παράγραφος 1,
Εκτιμώντας:
ότι σύμφωνα με το άρθρο 7 του κανονισμού (ΕΟΚ) αριθ. 2082/92, τα κράτη μέλη έχουν διαβιβάσει στην Επιτροπή αιτήσεις για να καταχωρηθούν ονομασίες ως βεβαιώσεις ιδιοτυπίας 7
ότι οι ονομασίες που έχουν καταχωρηθεί δικαιούνται ιδίως της ενδείξεως «εγγυημένο ειδικό παραδοσιακό προϊόν» η οποία τους επιφυλάσσεται 7
ότι μια ένσταση κατά την έννοια του άρθρου 7 του εν λόγω κανονισμού διαβιβάστηκε στην Επιτροπή μετά τη δημοσίευση στην Επίσημη Εφημερίδα των Ευρωπαϊκών Κοινοτήτων (2), των ονομασιών που αναγράφονται στο παράρτημα του παρόντος κανονισμού, αλλά στη συνέχεια αποσύρθηκε 7
ότι κατά συνέπεια οι ονομασίες αυτές πρέπει να εγγραφούν στο μητρώο των βεβαιώσεων ιδιοτυπίας και συνεπώς να προστατευθούν σε κοινοτικό επίπεδο ως εγγυημένο ειδικό παραδοσιακό προϊόν 7
ότι το παράρτημα του παρόντος κανονισμού συμπληρώνει το παράρτημα του κανονισμού (ΕΚ) αριθ. 2301/97 (3),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 2301/97 συμπληρώνεται με τις ονομασίες που αναγράφονται στο παράρτημα του παρόντος κανονισμού και εγγράφονται στο μητρώο των βεβαιώσεων ιδιοτυπίας όπως προβλέπεται στο άρθρο 9 παράγραφος 1 του κανονισμού (ΕΟΚ) αριθ. 2082/92.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Μαΐου 1998.

Labels: 3
17
6